title: Sklep Sveta (EU) 2017/328 z dne 21. februarja 2017 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Bank of Greece

text:
               25.2.2017

               SL

               Uradni list Evropske unije

               L 49/34

         SKLEP SVETA (EU) 2017/328
   z dne 21. februarja 2017
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Bank of Greece
   SVET EVROPSKE UNIJE JE –
   ob upoštevanju Protokola (št. 4) o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila Evropske centralne banke z dne 22. decembra 2016 Svetu Evropske unije o zunanjem revizorju centralne banke Bank of Greece (ECB/2016/46) (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank Eurosistema držav članic, katerih valuta je euro, morajo opravljati neodvisni zunanji revizorji, ki jih priporoči Svet ECB in odobri Svet.

               (2)

               Mandat sedanjega zunanjega revizorja centralne banke Bank of Greece bo potekel po reviziji za poslovno leto 2016. Zaradi tega je treba imenovati zunanjega revizorja od poslovnega leta 2017 naprej.

               (3)

               Bank of Greece je za svojega zunanjega revizorja za poslovna leta od 2017 do 2021 izbrala družbo Deloitte Certified Public Accountants S.A.

               (4)

               Svet ECB je priporočil, da se družba Deloitte Certified Public Accountants S.A. imenuje za zunanjega revizorja centralne banke Bank of Greece za poslovna leta od 2017 do 2021.

               (5)

               Na podlagi priporočila Sveta ECB bi bilo treba ustrezno spremeniti Sklep Sveta 1999/70/ES (2) –

         SPREJEL NASLEDNJI SKLEP:
   Člen 1
   V členu 1 Sklepa 1999/70/ES se odstavek 12 nadomesti z naslednjim:

      „12.   Deloitte Certified Public Accountants S.A. se odobri kot zunanji revizor za Bank of Greece za poslovna leta od 2017 do 2021.“

   Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na ECB.

      V Bruslju, 21. februarja 2017

            Za Svet

            Predsednik

         E. SCICLUNA

      (1)  UL C 3 6.1.2017, str. 1

      (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).


title: 2010/578/EU: Sklep Komisije z dne 28. septembra 2010 o priznavanju pravnega in nadzornega okvira Japonske za enakovrednega zahtevam Uredbe (ES) št. 1060/2009 Evropskega parlamenta in Sveta o bonitetnih agencijah (notificirano pod dokumentarno številko C(2010) 6418)  Besedilo velja za EGP

text:
               29.9.2010

               SL

               Uradni list Evropske unije

               L 254/46

         SKLEP KOMISIJE
   z dne 28. septembra 2010
   o priznavanju pravnega in nadzornega okvira Japonske za enakovrednega zahtevam Uredbe (ES) št. 1060/2009 Evropskega parlamenta in Sveta o bonitetnih agencijah
   (notificirano pod dokumentarno številko C(2010) 6418)
   (Besedilo velja za EGP)
   (2010/578/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1060/2009 Evropskega parlamenta in Sveta z dne 16. septembra 2009 o bonitetnih agencijah (1) in zlasti člena 5(6) Uredbe,
   ob upoštevanju naslednjega:

               (1)

               Komisija je 12. junija 2009 podelila mandat Odboru evropskih zakonodajalcev za vrednostne papirje (CESR – Committee of European Securities Regulators) in ga prosila za tehnični nasvet v zvezi s tehnično oceno pravnega in nadzornega okvira Japonske v zvezi z bonitetnimi agencijami.

               (2)

               CESR je v svojem priporočilu, ki ga je poslal 21. maja 2010, predlagal, da se japonski pravni in nadzorni okvir v zvezi z bonitetnimi agencijami šteje za enakovrednega Uredbi.

               (3)

               V skladu z drugim pododstavkom člena 5(6) Uredbe (ES) št. 1060/2009 je treba oceniti izpolnjevanje treh pogojev, da se pravni in nadzorni okvir tretje države lahko obravnava kot okvir, enakovreden zahtevam Uredbe (ES) št. 1060/2009.

               (4)

               V skladu s prvim pogojem morajo imeti bonitetne agencije v tretji državi dovoljenje oziroma biti registrirane ter so predmet stalnega učinkovitega nadzora in izvrševanja. Japonski pravni in nadzorni okvir za bonitetne agencije sestavljajo Zakon o finančnih instrumentih in izmenjavi (zakon št. 25 iz leta 1948) v zvezi z urejanjem bonitetnih agencij; odloka vladnega urada o poslih s finančnimi instrumenti (odlok št. 52 iz leta 2007) v zvezi z urejanjem bonitetnih agencij; odlok vladnega urada o opredelitvah v skladu s členom 2 Zakona o finančnih instrumentih in izmenjavi (odlok ministrstva za finance št. 14 iz leta 1993) v zvezi z urejanjem bonitetnih agencij in celovite smernice za nadzor operaterjev poslov s finančnimi instrumenti (priloga) in smernice za nadzor bonitetnih agencij. Japonski parlament (državni zbor) je junija 2009 sprejel zakonodajo o uvedbi novega regulativnega okvira za bonitetne agencije, decembra 2009 pa je sledila izdaja vladnih odredb in odlokov vladnega urada o določitvi podrobnosti pogojev tega okvira. V skladu z okvirom, ki je začel veljati aprila 2010, mora biti bonitetna agencija registrirana pri agenciji za finančne storitve Japonske (JFSA), da se bodo njene bonitetne ocene uporabljale v regulatorne namene na Japonskem, okvir pa nalaga tudi stalne pravno zavezujoče obveznosti za bonitetne agencije in njihov nadzor. JFSA ima obsežna in celovita pooblastila ter lahko sprejme vrsto ukrepov, vključno s sankcijami proti bonitetnim agencijam zaradi kršitve določb Zakona o finančnih instrumentih in izmenjavi v zvezi z urejanjem bonitetnih agencij.

               (5)

               Glede na drugi pogoj morajo bonitetne agencije v tretji državi upoštevati pravno zavezujoča pravila, enaka tistim iz členov od 6 do 12 in Priloge I Uredbe (ES) št. 1060/2009. Japonska ureditev temelji na: poštenosti, obveznosti bonitetne agencije, da vzpostavi operativni nadzorni sistem za pošteno in ustrezno izvajanje dejavnosti bonitetnega ocenjevanja na podlagi velikega števila natančnih in predpisanih zahtev, obsežnih določb v zvezi s preprečevanjem, upravljanjem in razkritjem nasprotij interesov ter obveznosti evidentiranja in razrivanja informacij JFSA in javnosti. Japonski okvir izpolnjuje cilje Uredbe (ES) št. 1060/2009 v zvezi z upravljanjem nasprotij interesov, organizacijskimi procesi in postopki, s katerimi mora bonitetna agencija razpolagati, kakovostjo ocen in metodologijo ocenjevanja, razkritjem bonitetnih ocen ter splošnimi in rednimi razkritji dejavnosti bonitetnega ocenjevanja. Zato japonski okvir zagotavlja ustrezno zaščito v smislu integritete, preglednosti, dobrega vodenja bonitetnih agencij in zanesljivosti dejavnosti bonitetnega ocenjevanja.

               (6)

               Glede na tretji pogoj mora regulatorna ureditev v tej tretji državi preprečiti poseganje nadzornih organov in drugih javnih organov te tretje države v vsebino bonitetnih ocen in metodologij. Zato je JFSA z zakonom prepovedala poseganje v vsebino bonitetnih ocen in metodologij bonitetnih ocen.

               (7)

               Glede na preučene dejavnike se lahko šteje, da japonski pravni in nadzorni okvir za bonitetne agencije izpolnjuje pogoje iz drugega pododstavka člena 5(6) Uredbe (ES) št. 1060/2009. Zato je treba japonski pravni in nadzorni okvir za bonitetne agencije šteti za enakovrednega pravnemu in nadzornemu okviru, ki je vzpostavljen z Uredbo (ES) št. 1060/2009.

               (8)

               Ukrepi, predvideni s tem sklepom, so v skladu z mnenjem Evropskega odbora za vrednostne papirje –

         SPREJELA NASLEDNJI SKLEP:
   Člen 1
   Za namene člena 5 Uredbe (ES) št. 1060/2009 se japonski pravni in nadzorni okvir za bonitetne agencije šteje za enakovrednega zahtevam Uredbe (ES) št. 1060/2009.
   Člen 2
   Ta sklep je naslovljen na države članice.

      V Bruslju, 28. septembra 2010

            Za Komisijo

         Michel BARNIER

            Član Komisije

      (1)  UL L 302, 17.11.2009, str. 1.


title: 2014/838/EU, Euratom: Sklep Komisije z dne 25. novembra 2014 o objavi informacij o sestankih generalnih direktorjev Komisije z organizacijami ali samozaposlenimi osebami

text:
               28.11.2014

               SL

               Uradni list Evropske unije

               L 343/19

         SKLEP KOMISIJE
   z dne 25. novembra 2014
   o objavi informacij o sestankih generalnih direktorjev Komisije z organizacijami ali samozaposlenimi osebami

      (2014/838/EU, Euratom)

   EVROPSKA KOMISIJA JE –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije in zlasti člena 249 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju naslednjega:

               (1)

               V skladu s členom 11(1) in (2) Pogodbe o Evropski uniji (PEU) morajo institucije državljanom in predstavniškim združenjem na ustrezen način dati možnost izražanja in javne izmenjave mnenj glede vseh področij delovanja Unije. Prav tako morajo vzdrževati odprt, pregleden in reden dialog s predstavniškimi združenji in civilno družbo. Poleg tega mora Komisija v skladu s členom 2 Protokola št. 2 o uporabi načel subsidiarnosti in sorazmernosti ter členom 11(3) PEU opraviti obsežna posvetovanja, preden predlaga zakonodajni akt.

               (2)

               V skladu s členom 298 Pogodbe o delovanju Evropske unije (PDEU) mora institucije, organe, urade in agencije Unije pri izvajanju njihovih nalog podpirati odprta, učinkovita in neodvisna evropska uprava.

               (3)

               Komisija se zavzema za povečanje preglednosti v zvezi s stiki med njenim osebjem in organizacijami ali samozaposlenimi osebami.

               (4)

               V skladu z Uredbo Evropskega parlamenta in Sveta (ES) št. 1049/2001 (1) državljani že imajo pravico dostopa do dokumentov institucij. Ta sklep se ne nanaša na dostop do dokumentov niti na uporabo Uredbe (ES) št. 1049/2001.

               (5)

               Komisija je 25. novembra 2014 na podlagi političnih smernic z dne 15. julija 2014, ki jih je določil predsednik Komisije, sprejela Sklep 2014/839/EU, Euratom (2), ki od članov Komisije zahteva objavo informacij o sestankih z organizacijami ali samozaposlenimi osebami, ki se jih udeležijo člani Komisije in člani njihovih kabinetov, glede vprašanj v zvezi z oblikovanjem in izvajanjem politik v Uniji.

               (6)

               Generalni direktorji Komisije se lahko sestanejo z organizacijami ali samozaposlenimi osebami v podobne namene, kot jih imajo sestanki iz navedenega sklepa. Zato je primerno, da za take sestanke veljajo podobne zahteve glede preglednosti.

               (7)

               Generalni direktorji Komisije bi zato morali objaviti informacije o sestankih z organizacijami ali samozaposlenimi osebami glede vprašanj v zvezi z odločanjem in izvajanjem politik v Uniji.

               (8)

               Ta sklep ne zajema sestankov s predstavniki drugih institucij ali organov Unije, ki odražajo običajen potek medinstitucionalnih odnosov. Ta sklep ne zajema sestankov s predstavniki javnih organov držav članic, saj ti organi uresničujejo splošni interes in prispevajo k delu Komisije v skladu z načelom lojalnega sodelovanja. Zaradi zaščite mednarodnih odnosov Unije ta sklep ne zajema sestankov s predstavniki javnih organov tretjih držav in mednarodnih organizacij.

               (9)

               Da bi upoštevali posebno naravo dialoga s socialnimi partnerji iz člena 154 PDEU in dialoga s cerkvami ter svetovnonazorskimi in nekonfesionalnimi organizacijami iz člena 17(3) PDEU, ta sklep ne bi smel zajemati sestankov v okviru takega dialoga.

               (10)

               Glede na posebno vlogo političnih strank, priznano v členu 10(4) PEU, in ob upoštevanju dejstva, da Sporazum med Evropskim parlamentom in Evropsko komisijo z dne 16. aprila 2014 o registru za preglednost za organizacije in samozaposlene osebe, ki sodelujejo pri oblikovanju in izvajanju politik EU (3), določa, da se register ne uporablja za politične stranke, ta sklep prav tako ne bi smel zajemati sestankov s predstavniki političnih strank.

               (11)

               Ker bi lahko v nekaterih posebnih primerih objava informacij o sestankih ogrozila življenje, integriteto ali zasebnost posameznika, finančno, denarno ali gospodarsko politiko Unije, stabilnost trga ali občutljive poslovne informacije, nemoten potek sodnih postopkov ali inšpekcij, preiskav, revizij in drugih upravnih postopkov ali varstvo drugih pomembnih javnih interesov, priznanih na ravni Unije, se v takih primerih take informacije ne bi smele objaviti.

               (12)

               V skladu s členom 5(a) Uredbe (ES) št. 45/2001 Evropskega parlamenta in Sveta (4) se imena generalnih direktorjev, ki se udeležijo sestankov z organizacijami ali samozaposlenimi osebami, lahko objavijo, drugi posamezniki pa morajo nedvoumno dati svojo privolitev.

               (13)

               Ta sklep ne vpliva na večje zahteve ali obveznosti glede preglednosti, ki izhajajo iz zakonodaje Unije ali mednarodnih sporazumov, ki jih je sklenila Unija –

         SPREJELA NASLEDNJI SKLEP:
   Člen 1
   1.   Generalni direktorji Komisije v skladu z določbami tega sklepa objavijo informacije o vseh sestankih z organizacijami ali samozaposlenimi osebami glede vprašanj v zvezi z oblikovanjem in izvajanjem politik v Uniji.
   2.   Informacije, ki se objavijo, vključujejo datum in lokacijo sestanka, ime generalnega direktorja, ime organizacije ali samozaposlene osebe ter temo sestanka.
   Člen 2
   V tem sklepu se uporabljajo naslednje opredelitve pojmov:

               (a)

               „generalni direktor“ pomeni generalnega direktorja ali vodjo službe Komisije;

               (b)

               „sestanek“ pomeni dvostransko srečanje, organizirano na pobudo organizacije ali samozaposlene osebe ali na pobudo generalnega direktorja za razpravo o vprašanju v zvezi z oblikovanjem in izvajanjem politik v Uniji. Srečanja v okviru upravnega postopka, ki je določen s Pogodbama ali pravnimi akti Unije in za katerega je neposredno odgovoren generalni direktor, ter srečanja, ki so izključno zasebne ali družabne narave, kot tudi spontana srečanja so izključena iz tega pojma;

               (c)

               „organizacija ali samozaposlena oseba“ pomeni katero koli organizacijo ali osebo, ne glede na njen pravni status, ki se ukvarja z dejavnostmi, katerih cilj je neposredno ali posredno vplivati na oblikovanje ali izvajanje politik ter postopke odločanja institucij Unije, ne glede na to, kje se te dejavnosti izvajajo in kateri komunikacijski kanal ali komunikacijsko sredstvo se uporablja.
               Ta pojem ne vključuje predstavnikov drugih institucij ali organov Unije, nacionalnih, regionalnih in lokalnih organov držav članic in tretjih držav ali mednarodnih organizacij. Vendar pa zajema vsa združenja in mreže, ustanovljene za kolektivno zastopanje regij ali drugih podnacionalnih javnih organov.

         Člen 3
   1.   Ta sklep se ne uporablja za sestanke s socialnimi partnerji na ravni Unije v okviru socialnega dialoga ali za sestanke v okviru dialoga s cerkvami, verskimi združenji ali skupnostmi ter svetovnonazorskimi in nekonfesionalnimi organizacijami.
   2.   Ta sklep se ne uporablja za sestanke s predstavniki političnih strank.
   Člen 4
   1.   Informacije iz člena 1(2) se objavijo v standardizirani obliki na spletiščih generalnih direktoratov Komisije v dveh tednih po sestanku.
   2.   Informacij ni treba objaviti, če bi takšna objava lahko ogrozila varstvo katerega od interesov iz člena 4(1), (2) in (3) Uredbe (ES) št. 1049/2001, zlasti življenje, integriteto ali zasebnost posameznika, finančno, denarno ali gospodarsko politiko Unije, stabilnost trga ali občutljive poslovne informacije, nemoten potek sodnih postopkov ali inšpekcij, preiskav, revizij in drugih upravnih postopkov, ali varstvo drugih pomembnih javnih interesov, priznanih na ravni Unije.
   Člen 5
   Imena posameznikov (ki delujejo v imenu organizacij ali samozaposlenih oseb) ali uradnikov Komisije (razen generalnih direktorjev), ki se udeležijo sestankov, se ne objavijo, razen če so nedvoumno dali svojo privolitev.
   Člen 6
   Organizacije in samozaposlene osebe se obvestijo o objavi informacij iz člena 1(2).
   Člen 7
   Ta sklep začne veljati dan po objavi v Uradnem listu Evropske unije.
   Uporablja se od 1. decembra 2014.

      V Strasbourgu, 25. novembra 2014

            Za Komisijo

            Predsednik

         Jean-Claude JUNCKER

      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).

      (2)  Sklep Komisije 2014/839/EU, Euratom z dne 25. novembra 2014 o objavi informacij o sestankih članov Komisije z organizacijami ali samozaposlenimi osebami (glej stran 22 tega Uradnega lista).

      (3)  UL L 277, 19.9.2014, str. 11.

      (4)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).


title: 2011/389/EU: Sklep Komisije z dne 30. junija 2011 o količini pravic na ravni Unije iz člena 3e(3)(a) do (d) Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti  Besedilo velja za EGP

text:
               1.7.2011

               SL

               Uradni list Evropske unije

               L 173/13

         SKLEP KOMISIJE
   z dne 30. junija 2011
   o količini pravic na ravni Unije iz člena 3e(3)(a) do (d) Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti
   (Besedilo velja za EGP)
   (2011/389/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1) ter zlasti člena 3e(3)(a) do (d) Direktive,
   ob upoštevanju naslednjega:

               (1)

               Komisija na podlagi člena 3e(3)(a) do (d) Direktive 2003/87/ES pred začetkom vsakega obdobja trgovanja določi skupno količino pravic za dodelitev, dražbo, izločitev v posebno rezervo v skladu s členom 3f(1) Direktive 2003/87/ES in brezplačno dodelitev operatorjem zrakoplovov. Zadevne količine se določijo aritmetično na osnovi številke o zgodovinskih emisijah iz letalstva, ki je določena v Sklepu Komisije 2011/149/EU z dne 7. marca 2011 o zgodovinskih emisijah iz letalstva v skladu s členom 3c(4) Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti (2) v višini 219 476 343 ton CO2.

               (2)

               Po spremembi člena 3e(3) Direktive 2003/87/ES v zvezi z vključitvijo v Sporazum EGP s Sklepom Skupnega odbora EGP št. 6/2011 z dne 1. aprila 2011 o spremembah Priloge XX (Okolje) k Sporazumu EGP (3) ta člen določa tudi izračun količine pravic na ravni EGP s strani Skupnega odbora EGP ob vključitvi navedenega sklepa v Sporazum EGP.

               (3)

               V skladu s členom 3e(3)(e) in tretjim pododstavkom člena 3f(5) Direktive 2003/87/ES (vključenima v Sporazum EGP) o referenčnem merilu na ravni EGP, ki mora temeljiti na s strani Skupnega odbora EGP določeni količini pravic na ravni EGP, odloči Komisija. Zato odločitev o referenčnem merilu ne more biti sprejeta, dokler Skupni odbor EGP ne določi količine na ravni EGP –

         SPREJELA NASLEDNJI SKLEP:
   Člen 1
   1.   Skupna količina pravic na ravni Unije v skladu s členom 3c(1) Direktive 2003/87/ES za obdobje od 1. januarja 2012 do 31. decembra 2012 je 212 892 053.
   2.   Skupna količina pravic na ravni Unije v skladu s členom 3c(2) Direktive 2003/87/ES za posamezno leto obdobja, ki se začne 1. januarja 2013, je 208 502 526.
   Člen 2
   1.   Skupna količina pravic na ravni Unije v skladu s členom 3d(1) Direktive 2003/87/ES za obdobje od 1. januarja 2012 do 31. decembra 2012 je 31 933 808.
   2.   Skupna količina pravic na ravni Unije v skladu s členom 3d(2) Direktive 2003/87/ES za posamezno leto obdobja, ki se začne 1. januarja 2013, je 31 275 379.
   Člen 3
   Skupna količina pravic na ravni Unije v skladu s členom 3f(1) Direktive 2003/87/ES glede posebne rezerve je 50 040 608.
   Člen 4
   1.   Skupna količina pravic na ravni Unije v skladu s členom 3e(3)(d) Direktive 2003/87/ES za obdobje od 1. januarja 2012 do 31. decembra 2012 je 180 958 245.
   2.   Skupna količina pravic na ravni Unije v skladu s členom 3e(3)(d) Direktive 2003/87/ES za posamezno leto obdobja, ki se začne 1. januarja 2013, je 170 972 071.
   Člen 5
   Ta sklep začne veljati tretji dan po objavi v Uradnem listu Evropske unije.

      V Bruslju, 30. junija 2011

            Za Komisijo

            Predsednik

         José Manuel BARROSO

      (1)  UL L 275, 25.10.2003, str. 32.

      (2)  UL L 61, 8.3.2011, str. 42.

      (3)  UL L 93, 7.4.2011, str. 35.


               19.2.2016

               SL

               Uradni list Evropske unije

               C 65/199

         P7_TA(2013)0251
   Imenovanje člana Računskega sodišča
   Sklep Evropskega parlamenta z dne 12. junija 2013 o imenovanju Nevena Matesa za člana Računskega sodišča (C7-0106/2013 – 2013/0804(NLE))
   (Posvetovanje)
   (2016/C 065/36)

      Evropski parlament,

               —

               ob upoštevanju člena 286(2) Pogodbe o delovanju Evropske unije, v skladu s katerim se je posvetoval s Svetom (C7-0106/2013),

               —

               ob upoštevanju člena 108 Poslovnika,

               —

               ob upoštevanju poročila Odbora za proračunski nadzor (A7-0182/2013),

               A.

               ker je Odbor Parlamenta za proračunski nadzor nato ocenil kandidatova priporočila, zlasti glede na zahteve iz člena 286(1) Pogodbe o delovanju Evropske unije;

               B.

               ker je Odbor za proračunski nadzor na svoji seji dne 27. maja 2013 poslušal predstavitev kandidata Sveta za članstvo v Računskem sodišču;

               1.

               ne odobri predloga Sveta, da se Nevena Matesa imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


title: Sklep Evropskega parlamenta (EU) 2016/1501 z dne 28. aprila 2016 o razrešnici glede izvrševanja proračuna Evropske agencije za varnost v letalstvu za proračunsko leto 2014

text:
               14.9.2016

               SL

               Uradni list Evropske unije

               L 246/201

         SKLEP EVROPSKEGA PARLAMENTA (EU) 2016/1501
   z dne 28. aprila 2016
   o razrešnici glede izvrševanja proračuna Evropske agencije za varnost v letalstvu za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske agencije za varnost v letalstvu za proračunsko leto 2014,

               —

               ob upoštevanju poročila Računskega sodišča o zaključnem računu Evropske agencije za varnost v letalstvu za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0073/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (4), zlasti člena 60,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A8-0095/2016),

               1.

               podeli razrešnico izvršnemu direktorju Evropske agencije za varnost v letalstvu glede izvrševanja proračuna agencije za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 81.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 79, 19.3.2008, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2009/54/ES: Sklep Evropske centralne banke z dne 12. decembra 2008 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (ECB/2008/24)

text:
               24.1.2009

               SL

               Uradni list Evropske unije

               L 21/69

      SKLEP EVROPSKE CENTRALNE BANKE

   z dne 12. decembra 2008
   o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank
   (ECB/2008/24)
   (2009/54/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke (v nadaljevanju „Statut ESCB“) ter zlasti njegovega člena 28.3,
   ob upoštevanju naslednjega:

               (1)

               Sklep ECB/2006/22 z dne 15. decembra 2006 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (1) je določil način in višino, v katerih so bile nacionalne centralne banke (NCB) držav članic, ki so uvedle euro (v nadaljevanju: sodelujoče NCB), obvezane vplačati kapital Evropske centralne banke (ECB) na 1. januar 2007.

               (2)

               Sklep ECB/2008/23 z dne 12. decembra 2008 o odstotnih deležih nacionalnih centralnih bank v ključu za vpis kapitala Evropske centralne banke (2) določa uskladitev ključa za vpis kapitala Evropske centralne banke (v nadaljevanju „kapitalski ključ“) v skladu s členom 29.3 Statuta ESCB in z učinkom od 1. januarja 2009 vzpostavlja nove ponderje, določene za vsako NCB v spremenjenem kapitalskem ključu (v nadaljevanju „ponderji v kapitalskem ključu“).

               (3)

               Vpisani kapital ECB znaša 5 760 652 402,58 EUR.

               (4)

               Zaradi uskladitve kapitalskega ključa ECB je treba sprejeti nov sklep ECB, ki bo razveljavil Sklep ECB/2006/22 z učinkom od 1. januarja 2009 ter določil način in višino, v katerih so sodelujoče NCB obvezane vplačati kapital ECB z učinkom od 1. januarja 2009.

               (5)

               Na podlagi člena 1 Odločbe Sveta 2008/608/ES z dne 8. julija 2008 v skladu s členom 122(2) Pogodbe o uvedbi enotne valute na Slovaškem 1. januarja 2009 (3) Slovaška izpolnjuje potrebne pogoje za uvedbo eura, zato se bo odstopanje, ki ji je bilo odobreno v skladu s členom 4 Akta o pristopu iz leta 2003 (4), razveljavilo z učinkom od 1. januarja 2009.

               (6)

               V skladu s Sklepom ECB/2008/33 z dne 31. decembra 2008 o vplačilu kapitala, prenosu deviznih rezerv in prispevkih v rezerve in rezervacije Evropske centralne banke s strani centralne banke Národná banka Slovenska (5) je Národná banka Slovenska obvezana vplačati preostali delež svojega vpisanega kapitala v kapital ECB z učinkom od 1. januarja 2009, ob upoštevanju spremenjenega kapitalskega ključa –

         SKLENIL:
   Člen 1
   Višina in oblika vplačanega kapitala
   Vsaka sodelujoča NCB z učinkom od 1. januarja 2009 v celoti vplača svoj vpisani kapital v kapital ECB. Ob upoštevanju ponderjev v kapitalskem ključu, določenih v členu 2 Sklepa ECB/2008/23, vplača vsaka sodelujoča NCB z učinkom od 1. januarja 2009 znesek, ki je prikazan poleg njenega imena v spodnji preglednici:

               Sodelujoča NCB

               (EUR)

               Nationale Bank van België/Banque Nationale de Belgique

               139 730 384,68

               Deutsche Bundesbank

               1 090 912 027,43

               Central Bank and Financial Services Authority of Ireland

               63 983 566,24

               Bank of Greece

               113 191 059,06

               Banco de España

               478 364 575,51

               Banque de France

               819 233 899,48

               Banca d’Italia

               719 885 688,14

               Central Bank of Cyprus

               7 886 333,14

               Banque centrale du Luxembourg

               10 063 859,75

               Bank Ċentrali ta' Malta/Central Bank of Malta

               3 640 732,32

               De Nederlandsche Bank

               229 746 339,12

               Oesterreichische Nationalbank

               111 854 587,70

               Banco de Portugal

               100 834 459,65

               Banka Slovenije

               18 941 025,10

               Národná banka Slovenska

               39 944 363,76

               Suomen Pankki

               72 232 820,48

         Člen 2
   Uskladitev vplačanega kapitala
   1.   Glede na to, da so vse sodelujoče NCB, z izjemo centralne banke Národná banka Slovenska, že vplačale svoje celotne deleže v vpisanem kapitalu ECB, kot veljajo do 31. decembra 2008 po Sklepu ECB/2006/22, bo vsaka od njih, z izjemo centralne banke Národná banka Slovenska, bodisi prenesla dodaten znesek na ECB bodisi od ECB prejela znesek nazaj, tako da se dosežejo zneski, prikazani v preglednici v členu 1. Vplačevanje kapitala s strani centralne banke Národná banka Slovenska je urejeno s Sklepom ECB/2008/33.
   2.   Vsi prenosi na podlagi tega člena se opravijo v skladu s Sklepom ECB/2008/25 z dne 12. decembra 2008 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (6).
   Člen 3
   Končne določbe
   1.   Ta sklep začne veljati 1. januarja 2009.
   2.   Sklep ECB/2006/22 se s tem razveljavi z učinkom od 1. januarja 2009.
   3.   Sklicevanja na Sklep ECB/2006/22 se razlagajo kot sklicevanja na ta sklep.

      V Frankfurtu na Majni, 12. decembra 2008

            Predsednik ECB

         Jean-Claude TRICHET

      (1)  UL L 24, 31.1.2007, str. 3.

      (2)  Glej stran 66 tega Uradnega lista.

      (3)  UL L 195, 24.7.2008, str. 24.

      (4)  Akt o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija (UL L 236, 23.9.2003, str. 33).

      (5)  Glej stran 83 tega Uradnega lista.

      (6)  Glej stran 71 tega Uradnega lista.


title: Sklep Sveta (EU) 2016/1205 z dne 18. julija 2016 o imenovanju dveh nadomestnih članov Odbora regij na predlog Kraljevine Nizozemske

text:
               23.7.2016

               SL

               Uradni list Evropske unije

               L 198/46

         SKLEP SVETA (EU) 2016/1205
   z dne 18. julija 2016
   o imenovanju dveh nadomestnih članov Odbora regij na predlog Kraljevine Nizozemske
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. H. J. J. (Henri) LENFERINK je 13. julija 2015 s Sklepom Sveta (EU) 2015/1140 (4) kot nadomestni član zamenjal N. A. (Andréa) VAN DE NADORTA. A. (Ard) VAN DER TUUK je 18. septembra 2015 s Sklepom Sveta (EU) 2015/1573 (5) kot nadomestni član zamenjal J. H. J. (Hansa) KONSTA.

               (2)

               Zaradi konca mandatov H. J. J. (Henrija) LENFERINKA in A. (Arda) VAN DER TUUKA sta se sprostili mesti nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestna člana Odbora regij imenujeta:

               —

               B. R. (Bouke) ARENDS, Wethouder van de gemeente Emmen,

               —

               T. (Tjisse) STELPSTRA, Gedeputeerde van de provincie Drenthe.

         Člen 2
   Ta sklep začne veljati na dan sprejetja.

      V Bruslju, 18. julija 2016

            Za Svet

            Predsednica

         G. MATEČNÁ

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

      (4)  Sklep Sveta (EU) 2015/1140 z dne 13. julija 2015 o imenovanju dveh nizozemskih članov in dveh nizozemskih nadomestnih članov Odbora regij (UL L 185, 14.7.2015, str. 17).

      (5)  Sklep Sveta (EU) 2015/1573 z dne 18. septembra 2015 o imenovanju štirih nizozemskih članov in petih nizozemskih nadomestnih članov Odbora regij (UL L 245, 22.9.2015, str. 10).